b'\n_START_ARTICLE_\nNaturtyper i Danmark\n_START_PARAGRAPH_\nDet danske landskab er indenfor rammerne af Natura 2000 inddelt i naturtyper, der i en officiel klassifikation er tildelt dels en ben\xc3\xa6vnelse, dels et kodenummer. I det f\xc3\xb8lgende gengives en oversigt over de anerkendte naturtyper i Danmark._NEWLINE_Numrene f\xc3\xb8lger den f\xc3\xa6lleseurop\xc3\xa6iske Natura 2000-registrering, mens ben\xc3\xa6vnelserne er delvist omarbejdede. _NEWLINE_De *-m\xc3\xa6rkede er prioriterede naturtyper (dvs. naturtyper, der vurderes som s\xc3\xa6rligt truede i Europa)._NEWLINE_Hver naturtype afgr\xc3\xa6nses ved hj\xc3\xa6lp af en kort liste over s\xc3\xa5kaldt karakteristiske arter. Det er almindelige, vidtudbredte arter, der er lette at erkende, fx karplanter. _NEWLINE_For en n\xc3\xa6rmere beskrivelse henvises til de enkelte naturtyper.'